Návrh

**VYHLÁŠKA**

**Úradu vlády Slovenskej republiky**

**z ... 2017,**

**ktorou sa ustanovuje podrobnejšie rozsah údajov poskytovaných**

**do registra výberových konaní, registra úspešných absolventov a do registra nadbytočných štátnych zamestnancov**

Úrad vlády Slovenskej republiky (ďalej len „úrad vlády“) podľa § ... zákona   
č. ... /2016 Z. z. o štátnej službe a o zmene a doplnení niektorých zákonov (ďalej len „zákon“) ustanovuje:

§ 1

**Predmet úpravy**

Táto vyhláška ustanovuje podrobnejšie rozsah údajov poskytovaných do registra

1. výberových konaní,
2. úspešných absolventov,
3. nadbytočných štátnych zamestnancov.

§ 2

(1) Služobný úrad poskytuje do registra výberových konaní najmä údaje uvedené v prílohe   
č. 1.

(2) Úrad vlády poskytuje do registra úspešných absolventov najmä údaje uvedené v prílohe   
č. 2.

(3) Služobný úrad poskytuje do registra nadbytočných štátnych zamestnancov najmä údaje uvedené v prílohe č. 3.

§ 3

**Účinnosť**

Táto vyhláška nadobúda účinnosť 1. júna 2017.

**vedúci Úradu vlády**

**Slovenskej republiky**

Príloha č. 1

k vyhláške č. .../2017 Z. z.

**Údaje poskytované do registra výberových konaní**

1. Vyhlásenie výberového konania, prvej časti hromadného výberového konania alebo druhej časti hromadného výberového konania
2. názov a sídlo služobného úradu, ktorý vyhlásil výberové konanie alebo druhú časť hromadného výberového konania alebo uvedenie úradu vlády a jeho sídla, ak ide o vyhlásenie prvej časti hromadného výberového konania,
3. druh výberového konania podľa § 40 ods. 3, § 44 alebo § 45 zákona,
4. údaj o tom, že uchádzačom môže byť len absolvent podľa § 9 zákona, ak sa vyhlasuje prvá časť hromadného výberového konania podľa § 44 ods. 3 zákona,
5. údaj o tom, že uchádzačom môže byť len uchádzač evidovaný v registri úspešných absolventov, ak sa vyhlasuje druhá časť hromadného výberového konania podľa § 44 ods. 8 zákona,
6. údaj o tom, že uchádzačom môže byť len absolvent podľa § 9 zákona, ak sa vyhlasuje vonkajšie výberové konanie podľa § 44 ods. 15 zákona,
7. miesto konania výberového konania, prvej časti hromadného výberového konania alebo druhej časti hromadného výberového konania,
8. spôsob vykonania výberového konania, prvej časti hromadného výberového konania alebo druhej časti hromadného výberového konania (písomne, ústne, písomne aj ústne),
9. termín a miesto na podanie žiadosti o zaradenie do výberového konania, do prvej časti hromadného výberového konania alebo do druhej časti hromadného výberového konania spolu s ďalšími požadovanými dokumentmi,
10. predpokladaný termín uskutočnenia výberového konania, prvej časti hromadného výberového konania alebo druhej časti hromadného výberového konania,
11. dátum vyhlásenia výberového konania, prvej časti hromadného výberového konania alebo druhej časti hromadného výberového konania,
12. kontaktná osoba za služobný úrad alebo za úrad vlády, ak sa vyhlasuje prvá časť hromadného výberového konania,
13. zoznam požadovaných dokumentov,
14. počet obsadzovaných štátnozamestnaneckých miest,
15. obsadzovaná funkcia,
16. údaj, či sa obsadzuje štátnozamestnanecké miesto vedúceho štátneho zamestnanca,
17. druh štátnej služby,
18. odbor štátnej služby,
19. organizačný útvar,
20. najnáročnejšie činnosti,
21. pravidelné miesto výkonu štátnej služby,
22. predpoklady podľa § 38 ods. 1 zákona,
23. požiadavky podľa § 38 ods. 2 zákona,
24. údaj o tom, či sa na štátnozamestnaneckom mieste vyžaduje oprávnenie na oboznamovanie sa s utajovanými skutočnosťami podľa osobitného predpisu.[[1]](#footnote-2))
25. Zaradenie uchádzača do registra výberových konaní podľa § 41 ods. 8 prvej vety zákona
26. oslovenie,
27. titul, meno a priezvisko uchádzača,
28. dátum narodenia,
29. občianstvo,
30. telefonický kontakt alebo e- mailový kontakt uchádzača,
31. korešpondenčná adresa,
32. údaj o tom, či uchádzač žiada služobný úrad o zabezpečenie výpisu z registra trestov,
33. rodné číslo, ak uchádzač žiada služobný úrad o zabezpečenie výpisu z registra trestov.
34. Pozvanie na výberové konanie, na prvú časť hromadného výberového konania alebo na druhú časť hromadného výberového konania
35. oslovenie uchádzača,
36. deň, miesto a čas uskutočnenia výberového konania, prvej časti hromadného výberového konania alebo druhej časti hromadného výberového konania,
37. forma overenia požadovaných všeobecných vedomostí, odborných vedomostí, schopností a osobnostných vlastností uchádzača.
38. Nezaradenie uchádzača do výberového konania, do prvej časti hromadného výberového konania alebo do druhej časti hromadného výberového konania
39. oslovenie uchádzača,
40. dôvod nezaradenia uchádzača do výberového konania, do prvej časti hromadného výberového konania alebo do druhej časti hromadného výberového konania.
41. Vyhlásenie výsledku výberového konania, prvej časti hromadného výberového konania alebo druhej časti hromadného výberového konania
42. údaj, či bolo výberové konanie, prvá časť hromadného výberového konania alebo druhá časť hromadného výberového konania úspešná, čiastočne úspešná alebo neúspešná,
43. identifikátor vybraného úspešného uchádzača, ak ide o výberové konanie alebo druhú časť hromadného výberového konania,
44. identifikátor ďalšieho úspešného uchádzača v poradí, ak ide o výberové konanie alebo druhú časť hromadného výberového konania,
45. identifikátor úspešného uchádzača, ak ide o prvú časť hromadného výberového konania,
46. identifikátor neúspešného uchádzača.
47. Oznámenie výsledku výberového konania alebo druhej časti hromadného výberového konania
48. termín, do ktorého môže vybraný úspešný uchádzač podať na služobný úrad žiadosť o prijatie do štátnej služby, ak ide o výberové konanie alebo druhú časť hromadného výberového konania.
49. Vyhlásenie o zrušení výberového konania alebo druhej časti hromadného výberového konania
50. dôvod zrušenia výberového konania.

Príloha č. 2

k vyhláške č. .../2017 Z. z.

**Údaje poskytované do registra úspešných absolventov**

1. titul, meno a priezvisko absolventa úspešného v prvej časti hromadného výberového konania,
2. dátum narodenia,
3. rodné číslo,
4. občianstvo,
5. stupeň dosiahnutého vzdelania,
6. korešpondenčná adresa,
7. kontaktné údaje,
8. deň zaradenia absolventa úspešného v prvej časti hromadného výberového konania do registra úspešných absolventov.

Príloha č. 3

k vyhláške č. .../2017 Z. z.

**Údaje poskytované do registra nadbytočných štátnych zamestnancov**

1. titul, meno a priezvisko nadbytočného štátneho zamestnanca,
2. dátum narodenia,
3. rodné číslo,
4. občianstvo,
5. korešpondenčná adresa,
6. kontaktné údaje,
7. deň skončenia štátnozamestnaneckého pomeru,
8. dôvod skončenia štátnozamestnaneckého pomeru,
9. výsledky posledného služobného hodnotenia za kalendárny rok.

1. ) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení

   neskorších predpisov. [↑](#footnote-ref-2)